== Politiker i Sovjetunionen ==
[[Fil:Nikolai Bujarin.jpeg|thumb|left|Nikolaj Bukharin]]
Efter [[den russiske revolution]] tog han tilbage til [[Rusland]], hvor han blev medlem af Moskva-sovjetternes eksekutivkomite. I [[1918]] blev han redaktør af partiavisen [[Pravda]], et hverv han med enkelte afbrydelser formelt besad indtil [[1929]]. I de første år efter revolutionen havde han også ansvaret for det kommunistiske partis propaganda- og uddannelsesarbejde. Det var i den egenskab, han skrev bøgerne [[Dialektisk materialisme]] og [[Kommunismens ABC]] (sammen med [[Jevgenij Preobrasjenskij]], hvor særligt førnævnte skulle få stor udbredelse blandt partimedlemmer i medlemspartierne i [[Komintern]] i [[1920'erne]].
Politik Samfund Historie